ПРОГРАМ ЈАВНЕ РАСПРАВЕ

О НАЦРТУ ЗАКОНА О ИНФОРМАЦИОНОЈ БЕЗБЕДНОСТИ

1. У поступку припреме Нацрта закона о информационој безбедности, Министарство информисања и телекомуникација спровешће јавну расправу о Нацрту закона о информационој безбедности (у даљем тексту: Нацрт закона), који је саставни део овог програма.

2. Јавна расправа о Нацрту закона спровешће се у периоду од 27. јула до 30. августа 2023. године.

3. Учесници у јавној расправи су представници државних органа, привредних субјеката, академске заједнице, струковних удружења, еминентни стручњаци у овој области, као и друге заинтересоване странке.

4. Текст Нацрта закона биће постављен на интернет страници Министарства информисања и телекомуникација www.mit.gov.rs и на Порталу „е-Консултације”.

5. Иницијативе, предлози, сугестије и коментари достављају се Министарству информисања и телекомуникација, путем електронске поште, од почетка јавне расправе, а најкасније до 30. августа 2023. године, на адресу: nevena.antonijevic@mit.gov.rs или писаним путем на адресу Министарство информисања и телекомуникација, Немањина 22-26, 11000 Београд.

6. У току јавне расправе биће организовани округли столови у Београду дана 18. августа 2023. године у просторијама општине Стари град са почетком у 10 часова и у Крагујевцу дана 21. августа 2023. године у просторијама eKG InfoData doo ca почетком у 11 часова, у организацији Министарства информисања и телекомуникација.

7. Министарство информисања и телекомуникација, ће јавни позив за учешће у јавној расправи са овим програмом објавити на својој интернет страници и на Порталу „е-Консултације”.

8. По окончању јавне расправе Министарство информисања и телекомуникација сачиниће извештај о спроведеној јавној расправи, који ће објавити на интернет адреси www.mit.gov.rs и на Порталу „е-Консултације” најкасније у року од 15 дана од дана окончања јавне расправе.

4100123.008/56